285 — 



PIÈCE JUSTIFICATIVE. 



S'ensuit par déclaracion les noms et surnoms des 

 mesnagiers de la ville de Tours, lesquelz en faisant par 

 l'exprès commandement et ordonnance du Roy nostre 

 sire, par ses lieutenants, commissaires et eschevins de 

 Franchise, la revue des marchans et mesnagiers estans 

 en ceste ville et cité dudict Franchise, ont esté trouvez 

 povres et subtilz pour les causes cy après déclairées et, 

 comme telz et non estans de la qualité et condicion que 

 le Roy a voulu et ordonné par ses premières instruc- 

 tions et ordonnances qui bien à plein furent déclairées 

 à Tours à l'assemblée et convencion que le Roy nostre' - 

 dict sire y fist tenir pour ceste matière, ont esté ren- 

 voyez. Et après ce que maistre Régné Sireau et Jehan 

 Debray, commis et depputez de ladicte ville de Tours, 

 a esté fait exprès commandement de par le Roy nostre 

 dit sire d'en nommer, choisir et eslire d'autres bons et 

 souffisans pour et ou lieu de ceulx qui ont esté trouvez 

 povres et insouffisans, ce qu'ilz n'ont voulu faire disans 

 qu'ilz n'avoient charge, povoir ne commission de ladicte 

 ville de Tours de ce faire, affermans en leurs cons- 

 ciences et par serment soUempnel qu'ilz ne cognois- 

 soient pas les plus souffisans des marchans et gens 

 des mestiers a esté fait inquisicion par gens notables 

 desdicz marchans et gens des mestiers de ladicte ville 

 de Tours. Et ont esté prins, choisiz, nommez et esleuz 

 ceulx qui après s'ensuivent pour et ou lieu des povres 

 et insouffisans renvoyez comme dict est : 



